《和左长史史秉贤咏炭》
明代·管讷

大栎山中斩不存，青山白屋坐来温。晴生五色云霞气，春活千年铁石根。

积雪深时神独王，繁星迸处势如奔。吾生违道难依世，三斗逢人亦易吞。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。